Բայոլ

Բայոլ (ֆր.՝ Bailleul), համայնք Ֆրանսիայում, Օ դը Ֆրանս շրջան, Նոր դեպարտամենտ, համանուն կանտոնի կենտրոն։ Գտնվում է Լիլից 26 կմ հյուսիս-արևմուտք, Բելգիայի հետ սահմանից 3 կմ և A25 մայրուղուց 3 կմ հեռավորության վրա։ Կոմունայի հարավային մասում է գտնվում Լիլ-Կալե գծի Բայել երկաթուղային կայարանը։
Ըստ 2017 թվականի տվյալների բնակչությունը կազմում է 14 769 մարդ։


== Պատմությունը ==
Բայոլի ծագման երկու տարբերակ կա. ըստ դրանցից մեկի՝ բնակավայրը բելգիացիների կողմից հիմնված է եղել այնպիսի ժամանակաշրջանում, որը մոտավորապես համապատասխանում է Հուլիոս Կեսարի Գալիայի նվաճմանը։ Ըստ երկրորդի՝ քաղաքի հիմնադիրը հանդիսանում է գերմանական նախախեթեր ցեղի առաջնորդ Բելլեմը, որի պատվին էլ այն ստացել է իր անվանումը։ 420 թվականին ֆրանկները այրել են Բայոլը, և նա ամայի է մնացել երկու դար, մինչև՝ 621 թվականին, Դագոբերտ I թագավորի հրամանով Ֆրանսիայի անտառի տարածքը մաքրվել  է գազաններից և կրկին պիտանի է դարձել մարդկանց ապրելու համար։
IX-րդ դարում Բոդուեն I-ի Կոմսը Բայոլում կառուցել է ամրոց, որը բավականաչափ հզոր էր, որպեսզի դիմանա նորմանների մի քանի հարձակումներին, սակայն 882 թվականին, այնուամենայնիվ, գրավվեց և ավերվեց։ 912 թվականին Կարլ II-ի և նորմանների միջև ստորագրված պայմանագիրը  խաղաղություն բերեց տարածաշրջան և թույլ տվեց վերականգնել ամրոցը։
Քաղաքը բազմիցս տուժել է հրդեհներից։ Վերջին խոշոր հրդեհը տեղի է ունեցել 1861 թվականին, և դրա հետևանքով այրվել է գրեթե ողջ քաղաքը, այդ թվում՝ նրա բոլոր հիմնական շենքերը՝ քաղաքապետարանը, եկեղեցին, մոտ 500 տուն, գարեջրագործական գործարանները և այլն:Դրանից հետո քաղաքի բնակիչները դադարել են իրենց տների տանիքները ծածկել ծղոտով՝ անցնելով շիֆերի կամ կղմինդրի։


== Տեսարժան վայրեր ==
Ֆլանդրիայի նախկին իրավաբանական պալատի գոթական շենքը բեֆրուայի հետ Ֆրանսիայի նահանգի գոյության ընթացքում։ Բեֆրուան, որը կառուցվել է ճարտարապետ Լուի Մարի Քորդոննիեի նախագծով, ունի 35 զանգեր, որոնք նվագում են ավանդական ֆրանսիական մոտիվներ։ Բեֆրուան ներառված է ՅՈՒՆԵՍԿՕ-ի համաշխարհային ժառանգության ցուցակում՝ Բելգիայի և Հյուսիսային Ֆրանսիայի բեֆրուա խմբի կազմում։ Շենքում ներկայումս տեղակայված է քաղաքի քաղաքապետարանը։Բենուա Դե Պյուիդը արվեստի թանգարան է, որտեղ ցուցադրվում է գեղարվեստական նկարների, կահույքի, իրերի, դեկորատիվ-կիրառական արվեստի, քանդակագործության, խեցեգործության հավաքածուներ։Սուրբ Վեդաստի եկեղեցին, որը կառուցվել է 1935 թվականին Լուի Մարիա Կորդոննիեի կողմից՝ Ռոմանա-բյուզանդական ոճով։Դանիել Միտտերանի և Ֆրանսուա Միտտերանի քաղաքային գրադարան։


== Տնտեսություն ==
Բնակչության զբաղվածությունը․

գյուղատնտեսություն՝ 2,5 %
արդյունաբերություն՝ 10,9 %
շինարարություն՝ 6,7 %
առևտուր, տրանսպորտ և ծառայությունների ոլորտ՝ 36,5 %
պետական և համայնքային ծառայություններ՝ 43,4 %Անաշխատունակության մակարդակը (2017) ՝ 13,1 % (ամբողջ Ֆրանսիայում՝ 13,4 %, Նոր դեպարտամենտում՝ 17,6 %)։
Մեկ անձի հաշվով տարվա միջին եկամուտը (2017) ՝  21 340 եվրո (ամբողջ Ֆրանսիայում՝ 21 110, Նոր դեպարտամենտում՝19 490);


== Դեմոգրաֆիա ==
Բնակչության թվի դինամիկա, մարդ․


== Վարչություն ==
Բայոլի քաղաքապետի պաշտոնը 2020 թվականից զբաղեցրել է Անտոնի Գոթյեն (ֆր.՝ Antony Gautier): 2020 թվականի ավագանու ընտրություններում նրա գլխավորած անկախ ցուցակը հաղթանակ է տարել 2-րդ փուլում ՝ ստանալով ձայների 50,30 %։


== Քույր քաղաքներ ==
Բայոլ քաղաքի քույր քաղաքներն են․

 Իզեգեմ, Բելգիա
 Վերնե, Գերմանիա
 Կիրից, Գերմանիա
 Վալչ, Լեհաստան
 Հոիկ, Շոտլանդիա


== Տես նաև ==
Դեպարտամենտ Նոր
Նոր դեպարտամենտի կոմուննաներ


== Արտաքին հղումներ ==
Վիճակագրության ազգային ինստիտուտ
2020 թվականի ավագանու ընտրությունների արդյունքներ


== Պատկերասրահ ==

		
		
		


== Ծանոթագրություններ ==